ພວກໂຈນສະລັດ​ໂຊ​ມາ​ເລຍ 7 ຄົນ ໄປເຖິງມາເລເຊຍແລ້ວ​ ເພື່ອ​ລໍຖ້າການດໍາເນີນຄະດີ
ພວກໂຈນສະລັດ ທັງ 7 ​ໄປຮອດມາເລເຊຍ ໃນເຊົ້າວັນຈັນມື້ນີ້ ແລະ​ໄດ້​ຖືກພວກເຈົ້າໜ້າທີ່ນໍາ​ໂຕ ໄປບັງສະຖານີຕໍາຫລວດ ກ່ອນຈະນໍາສົ່ງໂຮງພະຍາບານ.
ພວກໂຈນສະລັດໂຊມາເລຍ 7 ຄົນ ທີ່ຖືກກໍາລັງຮັກສາ ຄວາມປອດໄພຂອງມາເລເຊຍຈັບໄດ້ ໃນການຂຶ້ນບຸກ ໂຈມຕີເພື່ອປົດປ່ອຍກໍາປັ່ນບັນທຸກເຄມີ ລໍານຶ່ງທີ່ຖືກພວກ ໂຈນທະເລຈີ້ໄປນັ້ນ ໄດ້ໄປຮອດມາເລເຊຍແລ້ວເພື່ອລໍຖ້າການດໍາເນີນຄະດີ ທີ່ອາດມີຂຶ້ນໄດ້ ພວກໂຈນສະລັດ ທັງ 7 ໄປຮອດມາເລເຊຍໃນເຊົ້າວັນຈັນມື້ນີ້ທີ່ທ່າເຮືອ Klang, ພາກໃຕ້ຂອງເມືອງຫຼວງKuala Lumpur ແລະໄດ້ຖືກພວກເຈົ້າໜ້າທີ່ນໍາໂຕໄປຍັງ ສະຖານີຕໍາຫຼວດແຫ່ງນຶ່ງ ກ່ອນຈະນໍາສົ່ງໂຮງພະຍາບານ ພວກໂຈນດັ່ງກ່າວ ຖືກກ່າວຫາວ່າ ໄດ້ຈີ້ເອົາກໍາປັ່ນບັນທຸກເຄມີ MT Bunga Laurel ພ້ອມກັບລູກເຮືອ 23 ຄົນ ໃນວັນທີ່ 20 ເດືອນມັງກອນ ໃນເຂດອ່າວ Aden ໜ່ວຍກ້າຕາຍຂອງກອງທັບເຮືອມາເລເຊຍ ຈາກກໍາປັ່ນລໍານຶ່ງທີ່ຄຸ້ມກັນການເດີນເຮືອຢູ່ໃນ ບໍລິເວນນັ້ນໄດ້ເຂົ້າຍຶດເອົາເຮືອຄືນແລະຈັບກຸມພວກໂຈນດັ່ງກ່າວໄດ້ໃນບໍ່ເທົ່າໃດຊົ່ວໂມງ ຕໍ່ມາ